CELEX: 32002B0450
Language: el
Date: 2002-04-10 00:00:00
Title: 2002/450/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με την απαλλαγή του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2000

Avis juridique important

|

32002B0450

2002/450/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με την απαλλαγή του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2000  

Επίσημη Εφημερίδα αριθ. L 158 της 17/06/2002 σ. 0055 - 0058

Απόφαση του Ευρωπαϊκού Κοινοβουλίουτης 10ης Απριλίου 2002σχετικά με την απαλλαγή του Διοικητικού Συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2000(2002/450/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη την έκθεση του Ελεγκτικού Συνεδρίου για τις οικονομικές καταστάσεις και τη διαχείριση του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος που έκλεισε στις 31 Δεκεμβρίου 2000 συνοδευόμενη από τις απαντήσεις του Ιδρύματος (C5-0126/2002)(1),- έχοντας υπόψη τη σύσταση του Συμβουλίου, της 5ης Μαρτίου 2002 (C5-0122/2002),- έχοντας υπόψη το άρθρο 276 της συνθήκης ΕΚ,- έχοντας υπόψη το άρθρο 93 και το παράρτημα V του κανονισμού του,- έχοντας υπόψη την έκθεση της Επιτροπής Ελέγχου του Προϋπολογισμού (A5-0101/2002),Α. εκτιμώντας ότι το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Ίδρυμα του Δουβλίνου), για την εκπλήρωση της αποστολής του, η οποία είναι να συμβάλλει στο σχεδιασμό και στην καθιέρωση καλύτερων συνθηκών διαβίωσης και εργασίας αναπτύσσοντας δράση που αποβλέπει στην ανάπτυξη και στη διάδοση κατάλληλων γνώσεων για την υποβοήθηση αυτής της εξέλιξης, ακολουθεί έξι ενδιάμεσες προτεραιότητες στις ερευνητικές δραστηριότητες, συγκεκριμένα στους τομείς της άσκησης εργασίας, της συμμετοχής των εργαζομένων, των ίσων ευκαιριών, της κοινωνικής συνοχής, της υγείας και ευεξίας και της αειφόρου ανάπτυξης,Β. εκτιμώντας ότι, σύμφωνα με τον κώδικα δεοντολογίας, της 14ης Ιουλίου 1998, η Επιτροπή Απασχόλησης και Κοινωνικών Υποθέσεων είναι επιφορτισμένη με την εποπτεία του Ιδρύματος του Δουβλίνου, το οποίο έλαβε επιχορήγηση ύψους 14,7 εκατ. ευρώ το έτος 2000,Γ. εκτιμώντας ότι, στις 4 Απριλίου 2001(2), το Κοινοβούλιο χορήγησε απαλλαγή στο Διοικητικό Συμβούλιο του Ιδρύματος για το οικονομικό έτος 1999, καλώντας:- το Ίδρυμα να προβεί σε εξωτερική αξιολόγηση όπου θα εξετασθεί ο τρόπος με τον οποίον κρίνουν το Ίδρυμα οι σπουδαιότεροι εταίροι και ποια είναι τα αποτελέσματα των δραστηριοτήτων του Ιδρύματος,- το Ίδρυμα να υποβάλει σχέδιο δράσης πριν από το τέλος του 2001,- να πραγματοποιηθεί αξιολόγηση της υφιστάμενης συνεργασίας μεταξύ του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια και την Υγεία στην Εργασία, καθώς και ανάλυση των πλεονεκτημάτων και μειονεκτημάτων μιας συγχώνευσης των οργανισμών,Δ. εκτιμώντας ότι το Ελεγκτικό Συνέδριο αποκόμισε την εύλογη βεβαιότητα ότι οι λογαριασμοί για το οικονομικό έτος που έκλεισε στις 31 Δεκεμβρίου 2000 είναι αξιόπιστοι και ότι οι υποκείμενες πράξεις είναι στο σύνολό τους νόμιμες και κανονικές,1. σημειώνει τα ακόλουθα ποσά για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας:Οικονομικό έτος 2000>ΘΕΣΗ ΠΙΝΑΚΑ>Ίδρυμα του Δουβλίνου2. ανησυχεί για το ύψος της μεταφοράς πιστώσεων από το 2000 στο 2001, η οποία ανήλθε σε 3,6 εκατ. ευρώ ή στο 25 % των αναληφθεισών υποχρεώσεων ύψους 14,4 εκατ. ευρώ·3. κρίνει σκόπιμο το Ίδρυμα να μεριμνήσει για μία καλύτερη παρακολούθηση της εκτέλεσης του προϋπολογισμού, με στόχο οι μεταφορές και οι ακυρώσεις πιστώσεων να περιορισθούν στο ελάχιστο, έτσι ώστε να τερματισθεί μία κατάσταση η οποία χαρακτηρίζεται από τη μη δαπάνη ενός μεγάλου ποσού πιστώσεων· λαμβάνει υπόψη την εγκατάσταση αυτοματοποιημένου συστήματος σχεδιασμού/ελέγχου, τη βελτίωση του προγραμματισμού των διαδικασιών υποβολής προσφορών και τη χρονική μεταβολή της συνεδρίασης του Διοικητικού Συμβουλίου (από Νοέμβριο σε Οκτώβριο) στην οποία εγκρίνει το ετήσιο πρόγραμμα εργασιών·4. επισημαίνει τις απαντήσεις του Ιδρύματος στις παρατηρήσεις του Ελεγκτικού Συνεδρίου όσον αφορά τις ελλείψεις των χρησιμοποιούμενων λογιστικών συστημάτων· χαιρετίζει την εγκατάσταση αυτοματοποιημένου (μέσω ηλεκτρονικών υπολογιστών) συστήματος (σύστημα ΕΧΑCΤ) για τη διατήρηση των λογαριασμών του γενικού καθολικού· ζητεί από το Ίδρυμα να μεριμνήσει ώστε όλες οι ελλείψεις να έχουν εξαλειφθεί εγκαίρως για την απαλλαγή του 2001·5. εκφράζει τη λύπη του που το Ίδρυμα το 2000 χρησιμοποίησε σε υπερβολικό βαθμό τις προκαταβολές εφόσον, το έτος αυτό, το 18 % όλων των πληρωμών πραγματοποιήθηκε μέσω των προκαταβολών·6. χαιρετίζει την ολοκλήρωση της άσκησης αξιολόγησης του προσωπικού για τη διετή περίοδο που λήγει στις 31 Δεκεμβρίου 2001, με τη χρησιμοποίηση εκθέσεων του προσωπικού για σχεδόν όλες τις αξιολογήσεις· σημειώνει με ικανοποίηση ότι το Ίδρυμα χρησιμοποιεί το εγχειρίδιο της Επιτροπής για την αξιολόγηση του προσωπικού και παρουσίασε βελτιώσεις σε ό,τι αφορά τη διοίκηση του προσωπικού και τον τομέα της ενημέρωσης κατά το 2001·Εξωτερική αξιολόγηση7. λαμβάνει υπόψη ότι το Διοικητικό Συμβούλιο ανέθεσε την εκπόνηση έκθεσης εξωτερικής αξιολόγησης το Μάρτιο 2000, την οποία θα εξετάσει κατά τη συνεδρίασή του το Μάρτιο 2002· επιμένει στην άμεση έγκριση σχεδίου δράσης για την εφαρμογή των συστάσεων της έκθεσης και ζητεί να διαβιβασθούν στο Ευρωπαϊκό Κοινοβούλιο αντίγραφα τόσο της έκθεσης όσο και του σχεδίου δράσης·Ευρωπαϊκό Κοινοβούλιο8. ζητεί από τις αρμόδιες επιτροπές του να επανεξετάσουν την κατανομή εργασίας μεταξύ του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια και την Υγεία στην Εργασία σε ό,τι αφορά θέματα ασφάλειας και υγείας, με στόχο την αποφυγή επικάλυψης εργασιών και την προώθηση συνεργιών μεταξύ των δραστηριοτήτων τους·9. σημειώνει ότι οι δημοσιονομικές καταστάσεις μιας μειονότητας μόνο αποκεντρωμένων οργανισμών υπόκεινται επί του παρόντος σε μεμονωμένες διαδικασίες χορήγησης απαλλαγής εντός του Ευρωπαϊκού Κοινοβουλίου· ζητεί από την Επιτροπή να υποβάλει προτάσεις για την αναθεώρηση των νομικών βάσεων όλων των οργανισμών, με στόχο την εφαρμογή της αρχής των μεμονωμένων διαδικασιών χορήγησης απαλλαγής σε όλους τους αποκεντρωμένους οργανισμούς·10. επιδοκιμάζει τις προσπάθειες της Επιτροπής Απασχόλησης και Κοινωνικών Υποθέσεων να εκπονήσει προτάσεις για την αναθεώρηση των ισχυουσών κατευθυντήριων γραμμών συνεργασίας μεταξύ των επιτροπών που είναι αρμόδιες για τους ειδικούς οργανισμούς· φρονεί ότι η αναθεώρηση των κατευθυντήριων γραμμών πρέπει να επικεντρωθεί στα εξής:- να διασφαλισθεί ότι υπάρχουν ικανοποιητικοί μηχανισμοί ελέγχου στις αρμόδιες επιτροπές,- να διασφαλισθεί ότι υπάρχει διαφάνεια στη διαδικασία του προϋπολογισμού,- να ενισχυθεί το αμοιβαίο καθήκον για ενημέρωση,- να διαχωρισθούν με σαφήνεια οι αρμοδιότητες μεταξύ των σχετικών επιτροπών·Απόφαση για τη χορήγηση απαλλαγής11. χορηγεί απαλλαγή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 2000 βάσει της έκθεσης του Ελεγκτικού Συνεδρίου·12. αναθέτει στον Πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 372 της 28.12.2001, σ. 53.(2) ΕΕ L 160 της 15.6.2001, σ. 32.